《拟李长吉十二月乐辞 其九 九月》
元代·吴景奎

黄金花开香满把，烟草荒台谁戏马。楚云栉栉雁西流，秋色悽人正潇洒。

泪花蔌蔌啼新愁，缠弦五色弹箜篌。宝香不暖茱萸帐，明月空过翡翠楼。

作者简介：（1292—1355）婺州兰溪人，字文可。七岁力学如成人，年十三为乡正。刘贞为浙东宪府掾，辟为从事，后荐署兴化路儒学录，以母老辞不就。博学，尤善为诗，词句清丽，有唐人风。有《药房樵唱》。